A marsall a hadseregparancsnok után következett, annak lovasságát vezette. Emellett ő felelt a hadsereg fegyelmééért és adminisztrációjáért. Szemléket tartott, előkészíttette a táborokat, foglalkozott a katonák miatt érkező civil panaszokkal. A király és a hadseregparancsnok távollétében ő volt a sereg első számú vezetője. Kiemelkedő marsall volt Jean de Clermont, aki 1356-ban a poitiers-i csatában esett el, John de Boucicaut, aki 1415-ben az azincourt-i csatában az angolok fogságába esett és Arnoul d’Audrehem, aki 1367-ben a nájerai ütközetben került az ellenség kezére. Fontos pozíció volt még a számszeríjászok parancsnoki posztja, ugyanis alá tartozott a gyalogság és a tüzérség is.